ועדת העלייה, הקליטה והתפוצות, כנסת 16, פרוטוקול מספר 26, 2003-06-18 10:00

קולט אביטל: אני מתכבדת לפתוח את ישיבת ועדת העלייה הקליטה והתפוצות ועל סדר היום, לפי בקשתו של חבר הכנסת אופיר פינס פז, אנחנו רוצים לדון בהעלתם של בני מנשה לארץ ע"י עמותת "עמישב".

קולט אביטל: אנחנו ראינו על כך כתבות בתקשורת ואנחנו מבינים שלבד מהיוזמה להעלות אותם יש גם יוזמה לגייר אותם ולאחר מכן, בזמן או בסמוך לזמן שבו הם מגויירים הם נועדים להעשיר את ההתנחלויות בשטחינו המוחזקים.

קולט אביטל: אני רוצה להעביר את רשות הדיבור לח"כ אופיר פינס פז.

אופיר פינס-פז: תודה גבירתי יושבת הראש.

אופיר פינס-פז: אני מוכרח להודות שהסיפור הזה הוא סיפור מדהים ומקומם מאין כמותו.

אופיר פינס-פז: אני אגיד מילה אחת על ארגון "עמישב" ועל שבט בני מנשה, אבל הסיפור המרכזי הוא שביום שבו ראש הממשלה נפגש עם נשיא ארה"ב ועם יו"ר הרשות הפלסטינית בעקבה, ושלושתם מודיעים ביחד על אישור מפת הדרכים, שהסעיף הראשון בה הוא הפסקת הטרור והקפאת ההתנחלויות, מביאים מאות אנשים מהודו להתנחלויות.

אופיר פינס-פז: בעצם המתנחלים באים ואומרים: "הישראלים הם לא משוגעים ולא ירוצו לגור בהתנחלויות", אז הולכים להביא אנשים מחו"ל, שלא יודעים מהן התנחלויות, קו ירוק, מה זה ראשון לציון ומה זה תפוח, ואומרים להם: "חבר'ה- אתם רוצים עתיד?

אופיר פינס-פז: אתם רוצים סיכוי בחיים?

אופיר פינס-פז: הנה ניתן לכם סיכוי.

אופיר פינס-פז: בואו לארץ ישראל, יכירו בכם כיהודים, תיישבו את הארץ ותגורו בהתנחלויות".

אופיר פינס-פז: אני אומר לרב אביחיל: בדרך הזו תגרום לכך שאנחנו נעצור את העלייה הזו, שלא תהיה לך טעות.

אופיר פינס-פז: אם אתם תהפכו את האנשים האלו לקורבנות של מדיניות הימין הישראלי אנחנו נעצור את העלייה הזו, שלא תטעו, אני אעמוד על כך וכשאכנס לעניין זה תראו שנעצור את זה.

אופיר פינס-פז: משום שאם לוקחים אנשים תמימים משום מקום כדי להציל התנחלויות במדינת ישראל שכולם בורחים מהן כמו מאש, לוקחים אנשים תמימים מהודו ואומרים להם לבוא להתנחלויות, זו בושה וחרפה, חוצפה ועזות מצח.

אופיר פינס-פז: האם המדינה הזו היא הפקרות?

אופיר פינס-פז: מבצע חשאי של אנשים במשרד ראש הממשלה, אנשי ימין סהרוריים במשרד הפנים, פקידים במשרד הקליטה?

אופיר פינס-פז: מי מאשר את הדבר המטורף הזה?

אופיר פינס-פז: יד אחת מנסה ליצור מפת דרכים, יד שניה מכניסה אנשים להתנחלויות ריקות שבורחים מהן כמו מאש?

אופיר פינס-פז: תגידו לאנשים האלו את האמת.

אופיר פינס-פז: דבר שני קשור לנושא הגיור.

אופיר פינס-פז: אני מכיר יהודי מרוסיה, כבוד הרב מיכאל, שנמצא כבר 10 שנים בארץ ללא תעודת גיור, משום שלא הלכו להתנחלויות ולישיבות, אלא סתם רוצים לגור בראשון לציון או באשדוד.

אופיר פינס-פז: עלו עפ"י חוק השבות, ובכל זאת משגעים אותם, הורגים אותם, מענים להם את החיים.

אופיר פינס-פז: אם היו אומרים שהם מוכנים להיות יהודים בישיבה, תוך חודשיים היו מסדרים להם את תהליך הגיור.

אופיר פינס-פז: לפי איך שזה נראה בעיתון באים חבר'ה מהודו, עושים להם גיור אינסטנט, וצ'יק צ'ק הם יהודים.

אופיר פינס-פז: חברים, יש פה דבר מקומם, והוא שהגיור נעשה לפי המקום בו אדם הולך לגור.

אופיר פינס-פז: הגיור צריך להיות לפי אדם שרוצה להיות יהודי, לחיות בתוכנו, לקבל את מדינת העם היהודי, מדינת ישראל.

אופיר פינס-פז: אנחנו נברך כל אחד.

אופיר פינס-פז: אבל להגיד: "אם אתה רוצה להיות יהודי ולגור בהתנחלויות זה בסדר ונעשה למענך הכל, אבל אם אתה רוצה לחיות כמו כל בן-אדם נורמלי, להיות חבר של ח"כ קולט אביטל או מרינה סולוסקי, ולהיות חילוני רחמנא ליצלן, אנחנו נוציא לך את הנשמה, לא נגייר אותך, נשגע אותך, נמאיס עליך את החיים במדינה הזאת, ואולי לא תבוא, וגם אם תשאר, לפחות תגיד לחבריך הקרובים לא להעיז לדרוך במדינה הזאת" - אנחנו עם העניין הזה גמרנו, ואני עומד על זה שהעלייה הזאת להתנחלויות בשטחים, שבעיני היא בלתי-חוקית, תפסק לאלתר.

אופיר פינס-פז: אני דורש מהוועדה הזאת שכל מי שנושא באחריות לדבר הזה, שיש לו סמכות באיזשהו משרד ממשלתי, יבוא לתת דין וחשבון לפני הוועדה הזאת, לגבי איך זה קרה, מי אישר לו, מי נתן בידיו סמכות, ואיך זה קרה.

אופיר פינס-פז: אם אתם רוצים אנשים למדינת ישראל אדרבא ואדרבא, אבל אל תהפכו אותם לחלק מהימין הסהרורי במדינה.

אופיר פינס-פז: תנו להם לבוא להיות חלק מאיתנו כמו בני-אדם.

אופיר פינס-פז: אם ירצו אח"כ לבחור ולהיות מתנחלים זו תהיה בחירה אישית שלהם.

אופיר פינס-פז: קודם כל שיבואו לחיות חיים נורמלים במדינה, בפתח-תקווה, בעפולה, במטולה, בראשון לציון, באשקלון, ואם אח"כ יבינו את אידיאולוגית של "ארץ ישראל השלמה" ויבחרו ללכת ולגור בהתנחלות, אהיה האחרון שיפריע להם.

אופיר פינס-פז: אבל להביא אותם משום מקום לשום מקום?

אופיר פינס-פז: ! יש סיבה שיירו עליהם בכבישים?

אופיר פינס-פז: הם עשו משהו רע למישהו?

אופיר פינס-פז: מי נותן לכם את הסמכות המוסרית לעשות שימוש ציני כל-כך באנשים?

אופיר פינס-פז: ! אני לא מסכים שיביאו אדם אחד נוסף לאיזושהי התנחלות במדינת ישראל.

אופיר פינס-פז: אם לא תתחייב כאן ועכשיו בפני ועדה זו שתפסיקו את העניין הזה, אני אנקוט בכל האמצעים העומדים ברשותי, ולא ארפה מן העניין.

אופיר פינס-פז: אני אעלה את העניין הזה לטיפול בדרגים הכי בכירים במדינת ישראל: מליאת הכנסת, הממשלה – לכל מקום שאוכל.

אופיר פינס-פז: לקחת מבצע שיכול להיות בפרסנוס ישראלי, ולהפוך אותו לדבר כל-כך מעוות, מקומם וחסר מוסר, זה דבר חסר אחריות שצריך להפסק לאלתר.

קולט אביטל: תודה רבה.

קולט אביטל: אני פונה לנציג הרבנות, הרב אליהו מימון, מהנהלת בתי הדין לגיור.

קולט אביטל: אנחנו מבקשים לשמוע ממך מהי מדיניות הרבנות ועפ"י אילו קריטריונים אנשים אלו מגויירים.

קולט אביטל: האם זהו שבט אבוד שלו הורים יהודים או שאנחנו מביאים הנה אנשים ומחליטים לגייר אותם סתם כך כמו מיסיונרים.

הרב אליהו מימון: תודה רבה.

הרב אליהו מימון: מדובר בעשרת השבטים, שמחלקם לפי המחקרים והספרים שנכתבו בנושא אותרו שבטי מנשה.

הרב אליהו מימון: מדובר על גלות של 2700 שנה, שעד לפני כמאה ועשרים שנה חיו בצורה סגורה, כקהילה שהתחתנה בתוך עצמה ושימרו מנהגים מתקופת בית ראשון.

הרב אליהו מימון: לפני כמאה ועשרים שנה, בעקבות חדירת המיסיון לאיזור אותה קבוצה התנצרה ולפני כשלושים שנה, לפי שום תיווך או פנייה, חזרה לשמור על מנהגי היהדות על פי המידע הקיים אצלהם.

קולט אביטל: מה הכוונה מתנהגים כיהודים?

קולט אביטל: שומרים על מצוות?

קולט אביטל: עורכים ברית?

הרב אליהו מימון: כן.

הרב אליהו מימון: מתנהגים כיהודים לפי כל מידע המגיע אליהם.

הרב אליהו מימון: אנחנו התחלנו להתעסק עם קבוצה זו לפני כ-12 שנה.

הרב אליהו מימון: אלו הנתונים.

הרב אליהו מימון: זוהי קבוצה סגורה, שלה מאפיינים סגורים, כלומר מבחינת חתונות וכדומה הם לא יהודים, עד שהם עוברים גיור.

הרב אליהו מימון: אנחנו לפני כ-12 שנה, לאחר החלטה של מועצת הרבנות הראשית ועפ"י החלטות משרד הפנים, ואנחנו מתייחסים לגיור הזה ככל גיור אחר.

הרב אליהו מימון: הכשרתם נעשית עוד בחוץ לארץ על ידי רבנים.

הרב אליהו מימון: הם לומדים, בנוסף ליהדות שכבר יש להם, בצורה מסודרת כחצי שנה.

הרב אליהו מימון: כשהם מגיעים לארץ הם לומדים עוד חצי שנה.

הרב אליהו מימון: אין שום הקלות בנושא הזה.

קולט אביטל: אתם קיבלתם איזשהן הנחיות מהרבנות הראשית?

הרב אליהו מימון: כן, בודאי.

קולט אביטל: מהן ההנחיות?

הרב אליהו מימון: ישנה החלטה של מועצת הרבנות הראשית ושל הרבנים הראשיים הקודמים, הרב בקשי דורון והרב לאו, להביא אותם בצורה מדורגת ועפ"י קריטריונים.

הרב אליהו מימון: הנקודה היא שאנחנו פותחים אולפן בכל מקום שבו יש דרישה להתגייר, לדוגמא בראשון לציון, בבת-ים, ת"א, חיפה – בכל מקום שבו יש אנשים שמעוניינים להתגייר.

הרב אליהו מימון: אין לנו שום העדפה.

הרב אליהו מימון: יש לנו גם אולפנים בתוך קיבוצים.

הרב אליהו מימון: אלא שאני חייב לציין שאנחנו מחפשים בתוך הגיור תהליך של ליווי.

הרב אליהו מימון: גם ליווי קהילתי וגם של משפחות מאמצות.

הרב אליהו מימון: ואת זה אנחנו מתקשים לקבל.

קולט אביטל: למעשה מה שאתם מחפשים לגבי האתיופים?

קולט אביטל: את הילדים האתיופים אתם מוציאים מהבתים לפנימיות מרוחקות.

הרב אליהו מימון: אנחנו לא מוציאים אף אחד לפנימיות.

הרב אליהו מימון: האתיופים נמצאים בתוך מרכזי קליטה, שם הם מקבלים את כל מה שקשור ליהדות, החל מבית כנסת, דרך הדרכה חינוכית ולימודים.

קולט אביטל: אם הוחלט להעלות את בני מנשה ארצה מדוע אין משרדי קליטה?

קולט אביטל: מדוע מגיירים ומביאים אותם להתנחלויות?

הרב אליהו מימון: בני מנשה נכנסים לאולפנים כמו כל אדם שמגיע לארץ.

הרב אליהו מימון: למרות שהם לומדים יהדות חצי שנה בחוץ לארץ, הם מגיעים לישראל ולומדים כאן עוד חצי שנה.

הרב אליהו מימון: רק כשהם מגיעים לרמה הנדרשת מבחינת יהדות הם מגויירים.

הרב אליהו מימון: אין שום הקלות, הם עוברים אותו תהליך בדיוק כמו כל אדם אחר.

קולט אביטל: תודה רבה.

קולט אביטל: נציג משרד הקליטה, מר אדלר, הייתי רוצה לשמוע מהי המדיניות שלכם: הייתם שותפים להחלטה להעלות אותם?

קולט אביטל: איך אתם מתייחסים לציבור הזה מאותו הרגע שהם מועלים?

שמואל אדלר: משרד הקליטה, מטפלים רק באנשים שמקבלים תעודת עולה, זאת אומרת אחרי תהליך גיור.

קולט אביטל: זאת אומרת שאתם לא שותפים לתהליך קבלת ההחלטות.

שמואל אדלר: לא.

שמואל אדלר: משרד הקליטה אף פעם לא שותף לתהליך קבלת ההחלטות לגבי מי עולה ומי לא.

אופיר פינס-פז: בהתאם להחלטת הממשלה, היוצאים מן הכלל היחידים הם מהגרים מאתיופיה, ה"פלסמורה".

אופיר פינס-פז: מהגרים שמקבלים תעודת עולה מקבלים סל קליטה ולכל אחד יש חופש בחירה.

קולט אביטל: ניתן את עכשיו את רשות הדיבור לרב אליהו אביחיל, ונבקש ממך אדוני הרב להתייחס להחלטה: באיזה פורום התקבלה ומדוע זו שליחותכם עלי אדמות לעסוק בנושא זה.

הרב אליהו אביחיל: בוקר טוב.

הרב אליהו אביחיל: הייתי רוצה לסקור בקצרה את נושא עלייתם של בני מנשה לארץ.

הרב אליהו אביחיל: כבר נאמר כאן שעפ"י המחקרים והמידע הברור לחלוטין, שלנו ושל אנשים חילוניים כמו הלל הלקין, שאכן מדובר בבני מנשה.

קולט אביטל: האם יש קביעה של הרבנות בעניין?

הרב אליהו אביחיל: הרבנות הראשית לא החליטה בנושא, אלא עסקה לדעתי בשאלה האם הגיור יהיה כהלכה או שלא.

הרב אליהו אביחיל: כשהרב עובדיה יוסף היה בתפקיד הוא ביקש להעלות את הנושא למועצת הרבנות הראשית.

הרב אליהו אביחיל: אז לא היה אפשרי הדבר.

הרב אליהו אביחיל: מאז ועד היום הרבנים הראשיים שהיו אחראים להנהלת בית הדין ולגיורים נתנו היתר והנחיות כיצד לטפל בנושא ואיך מגיירים את האנשים האלו.

הרב אליהו אביחיל: לכן האנשים האלו עברו גיור.

קולט אביטל: מדוע הסוכנות היהודית לא מממנת?

הרב אליהו אביחיל: הסוכנות, כמו משרד הקליטה שטוען שאין לו אמנה בכדי לטפל בנושא, אומרת: "אנחנו מטפלים ביהודים או באלה שהממשלה החליטה עליהם".

הרב אליהו אביחיל: הפלסמורה היא באמת מקרה יוצא דופן ואנחנו מתפללים שיתנו לאנשים האלו את אותה הזכות של הפלסמורה, והם לא יגיעו לאף יישוב בהתנחלות.

הרב אליהו אביחיל: אם מהוועדה הזאת תצא החלטה כזאת ופנייה לממשלה אנו נשמח מאוד.

הרב אליהו אביחיל: אנחנו מעוניינים להביא אותם למרכזי קליטה בנגב למשל.

הרב אליהו אביחיל: אין לנו שום עניין מיוחד להביא אותם לשם, אלא שזהו המסגרת היחידה שמתאימה לגיור שמוכנה לקלוט אותם למרות שאין להם כספים.

אופיר פינס-פז: אני פתחתי אולפני גיור במקומות שהם לחלוטין לא דתיים, באישור הרבנות.

הרב אליהו אביחיל: אני מוכן ללכת גם לאולפני גיור שאתה תציע לי.

קולט אביטל: הרב מימון, האם נכון להזכיר לכבודו שבישיבה של אתמול או שלשום אנחנו שמענו שהרבנות מתערבת אך ורק בתהליכי הגיור ושלאחרי הגיור אין יותר טיפול בנושאים ובאנשים הללו, כלומר לא נאמר להם מה לעשות ולאן ללכת?

הרב אליהו מימון: אמת ויציב.

קולט אביטל: אם כן הרב אביחיל, האם תוכל להסביר לנו מדוע אתם מעורבים אחרי שתם תהליך הגיור?

הרב אליהו מימון: הרב אביחיל אומר דברים נכונים לחלוטין.

הרב אליהו מימון: התהליך של הגיור כרוך בשמירת יהדות.

אופיר פינס-פז: הם עושים תרגיל, ויש בו סוג של היתממות.

אופיר פינס-פז: אני מבין שלכבוד הרב אביחיל יש קשיים לאכלס אותם.

אופיר פינס-פז: זה עולה כסף.

אופיר פינס-פז: בהתנחלויות יש הרבה כסף והרבה דירות משום שהן מסובסדות על ידי המדינה.

אופיר פינס-פז: האנשים מגיעים הישר להתנחלויות ממקסיקו, מפרו, מקולומביה, ונוחתים לארץ להתנחלויות.

אופיר פינס-פז: אני שואל אותך, כבוד הרב אביחיל, המצפון לא מייסר אותך?

הרב אליהו אביחיל: אני מתנצל על שלא הבנת את דברי.

הרב אליהו אביחיל: האנשים לא הולכים להתנחלויות אלא ליישובים דתיים שמוכנים לקלוט אותם.

אופיר פינס-פז: אני שואל אותך - האם המצפון שלך לא מייסר אותך, להביא אנשים לא יהודים להתנחלויות, לקו האש, לטרור, לטירוף היהודי-ערבי?

הרב אליהו אביחיל: המצפון לא מייסר אותי כשבחדרה נהרגים, ובת"א נהרגים, בכל מקום נהרגים- אסור להביא אף עולה חדש.

הרב אליהו אביחיל: האנשים האלו באים בבחירה מלאה.

הרב אליהו אביחיל: אני אראה לך מכתבים שלהם שמוכיחים שהם באים מבחירה.

קולט אביטל: נמצאת עימנו מלכה סיאן, סגנית היועצת המשפטית של משרד הפנים, ואני מבקשת ממנה לשמוע מהי מדיניות משרד הפנים: בתוקף מה החליט משרד הפנים להביא את האנשים האלה לארץ?

קולט אביטל: לפי איזה חוקים?

קולט אביטל: האם נכון שהתקבלה החלטה שאתם מעלים לארץ 5000 אנשים?

קולט אביטל: מי קיבל החלטה כזו?

קולט אביטל: האם יש החלטת ממשלה בנושא?

מלכה סיאן: אני יכולה לתאר את מה שהיה בשנים האחרונות.

מלכה סיאן: שר הפנים החדש אמר שהוא רוצה לבחון את העניין בטרם מתן החלטתו, כלומר נכון לעכשיו זו לא החלטתו.

מלכה סיאן: העניין מתנהל הרבה שנים ברוטינה, היות ומטעם הרבנות הראשית נאמר שזוהי קבוצה של אנשים, שמכירים בקשר ההיסטורי שלהם לעם ישראל.

קולט אביטל: אבל יש לנו עכשיו הודאה של הרבנות הראשית שהם לא אמרו את זה.

קולט אביטל: נאמר שצריך לסייע להם מבחינה הומניטרית ככל האפשר וכי הם מיעוט נרדף, אבל בארץ לא התקבלה שום החלטה היסטורית לגבי מוצאם והשתייכותם לזרע ישראל.

מלכה סיאן: אני עובדת במשרד הפנים כ-15 שנה וכשהגעתי העניין כבר היה קיים.

מלכה סיאן: היה דיון לפני מספר שנים אצל מנהל מנהל האוכלוסין והוסדר, לרבות על דעת גורמי הרבנות, שכל שנה תגיע קבוצה של 100 אנשים שחיים שם כבר שנים רבות כיהודים, ומנהלים אורח חיים יהודי, יאופשר להם להיות כאן כתושבים ארעיים.

מלכה סיאן: מעמד תושב ארעי נותן להם ביטוח בריאות ואפשרות שהייה ועבודה.

יולי יואל אדלשטיין: אני חייב לומר גבירתי היו"ר שמשהו מאוד מפריע לי בדיון הזה.

יולי יואל אדלשטיין: כותרת הדיון היא "הפניית העולים להתנחלויות".

יולי יואל אדלשטיין: יש לי בעיה עם המילה התנחלויות ויש לי בעיה עם המילה עולים.

יולי יואל אדלשטיין: כמי שעמד בראש משרד הקליטה יותר מכל אדם אחר אני יכול להעיד עדות אישית: אף אחד עולה לא מופנה לשום מקום.

יולי יואל אדלשטיין: יתר על כן, כשהיו סיבות מוצדקות, אפילו לטעמי, שלא להפנות עולים ליישוב זה או אחר עפ"י בקשת כל הגורמים לרבות גורמי העולים עצמם באותה הרשות, אין לנו שום אמצעי לעשות זאת.

יולי יואל אדלשטיין: דבר שני הוא שאינני מבין איך אנשים שלא חושבים שמקומם של אנשים אלו כאן וגורלם איתנו באים פתאום בדאגה: "למה הם דווקא בהתנחלות?

יולי יואל אדלשטיין: למה הם לא בחדרה?

יולי יואל אדלשטיין: "

קולט אביטל: הסיבה היא שיש פה תחושה שהביאו את האנשים האלו אך ורק בכדי להכניס אותם למקומות האלו.

יולי יואל אדלשטיין: אני איני מאמין שמישהו מהאנשים הללו, אותם אני מכיר היכרות בלתי אמצעית, עושה דבר כזה.

יולי יואל אדלשטיין: מה גם שבדירה סמוכה לשלי גרה משפחה מפרו הרבה מאוד חודשים.

יולי יואל אדלשטיין: עפ"י הבנתי איני יודע אם הם צאצאים של איזשהו שבט אבוד יהודי, אמרתי שיש לי חילוקי דיעות, ואני לא מסתיר גם שטוב להיות עקבי.

יולי יואל אדלשטיין: אני נגד התופעה הזאת כשמדובר בברה"מ לשעבר, ואני נגד תופעה כזאת בכל מקום אחר בעולם.

יולי יואל אדלשטיין: לכן כששואלים: "למה הם בהתנחלויות?", אני אומר שלא חשוב.

יולי יואל אדלשטיין: הם כאן, אף אחד אחר לא רוצה אותם.

יולי יואל אדלשטיין: וכל מי שתוהה למה אתיופים כן והם לא, לא יודע מה הוא סח.

יולי יואל אדלשטיין: היו גם שאילתות בכנסת בנושא.

יולי יואל אדלשטיין: גם בפלסמורה, כשחיפשנו היכן להקים מרכזי קליטה, הסכימו אותם יישובים לקבל אותם בסבר פנים יפות.

יולי יואל אדלשטיין: דבר אחרון שרציתי להגיד הוא שמהמעט שאני מבין הגיור הוא אמיתי, והאנשים באמת הולכים לבית הכנסת ושומרים מצוות.

מרינה סולודקין: יש לי בעיה עם המילה עולה מסיבה אחרת לגמרי.

מרינה סולודקין: אנחנו רואים שהיה הסכם לא כתוב ומאוד בעייתי, הסכם שלא נחתם ע"י ראש הממשלה, הממשלה, הכנסת או הסוכנות היהודית.

מרינה סולודקין: יש כאן הפרה של חוק השבות וחוק הכניסה.

מרינה סולודקין: אנשים אלו נכנסים כתיירים, ונוצר כאן סטנדרט כפול.

מרינה סולודקין: בעיה נוספת היא שיש התעניינות כלכלית וגם דתית להביא את האנשים הללו.

מרינה סולודקין: אלו הם בעצם עובדים זרים בהתגלמות אחרת.

מרינה סולודקין: דבר נוסף, היתה לנו ישיבה מאוד חשובה סביב קליטת עולים ממדינות העולם השלישי, בגלל שהרבה מהם זכאים לחוק השבות.

מרינה סולודקין: גיור חובה אנו רואים בעניינם של הפלסמורה וגם של בני מנשה.

מרינה סולודקין: במקצועי אני היסטוריונית של כלכלה וחינוך, וממה שראיתי יהודים אתיופיים היו קיימים באנציקלופדיות של המאה ה-19.

מרינה סולודקין: בני מנשה לא.

מיכאל פרוינד: אנחנו מודים לחבר הכנסת פינס על שהעלה את הנושא הזה משום שיש כאן אי-הבנה יסודית: לא הממשלה היא שמביאה את בני מנשה אלא אגודת "עמישב", ואני מתכוון לנטל הכספי.

מיכאל פרוינד: אנחנו קונים להם את הכרטיסים, מממנים להם את הכל, ועקב כך כשאנחנו מביאים אותם ארצה אנחנו זקוקים למקום שיהיה מוכן להשקיע בהם ולקלוט אותם.

מיכאל פרוינד: אשתקד פנה הרב אביחיל לדימונה, למצפה רמון, לקיבוצים, אלא שאף אחד לא היה מוכן לקבל אותם בגלל שאין להם זכויות עד לאחר שהם מתגיירים.

מיכאל פרוינד: אני תושב רעננה ולא תושב התנחלות, אני לא מהימין הסהרורי או אחר.

מיכאל פרוינד: הסיבה שאני משקיע את כספי בעניין זה היא שאני רואה כאן אנשים נפלאים, ציונים המשרתים בצבא, עובדים ותורמים תרומה חיובית לחברה הזאת.

מיכאל פרוינד: המטרה שלי היא לראות את שילובם בחברה הישראלית.

מיכאל פרוינד: אם יש לך, ח"כ פינס הנכבד, עם מועצת העיר של קיסריה או של הרצליה פיתוח, אני אשמח לנצל את הקשרים הללו ולנסות לשכנע את הקהילות האלו לקלוט אותם.

קולט אביטל: תודה רבה.

קולט אביטל: אני רוצה להקריא מסמך שיש לנו כאן מנובמבר 2001.

קולט אביטל: לדברי הרב רפי פרנקו, עוזרו של הרב הראשי לישראל הרב לאו: "הרבנות הראשית מסתייגת מפעילות הרב אביחיל.

קולט אביטל: אין אנו עומדים לגייר את העולם כולו.

קולט אביטל: יש להתייחס לפעילות בזהירות ולבחון כל מקרה לגופו באופן פרטני.

קולט אביטל: הרבנות אינה מגיירת קהילות אלא אנשים".

קולט אביטל: אז אני חושבת שקיבלנו איזושהי תמונה לגבי הנושא הזה ורוצה מאוד להתנצל בפני האורחים שלנו בני מנשה שלא היה לנו זמן, אך אני בטוחה שתהיה לנו הזדמנות אחרת לשמוע גם אותם.

קולט אביטל: אני מבקשת מח"כ פינס להגיד את דברו.

אופיר פינס-פז: אני עשיתי הפרדה בעניין בני שבט מנשה, אותו אני מכיר הרבה מאוד שנים.

אופיר פינס-פז: זהו סוג של אמביציה, משימה שהרב אביחיל לקח על עצמו.

אופיר פינס-פז: אני לא מכיר גורם ממסדי אחד שבאופן פורמלי נתן לכך גיבוי.

אופיר פינס-פז: מצד שני ברמה של השטח אנשים נותנים לכך סיוע בממשלה מסיבות כאלו ואחרות.

אופיר פינס-פז: הבעיה מבחינתי, ובגללה אני ארעיש עולמות, היא שברגע שאתם מכניסים אותם לטירוף של ההתנחלויות, מעבים התנחלויות, מסכנים הסכם שלום של מדינת ישראל, מכניסים אנשים לתוך גוב האריות של הקונפליקט- זוהי ציניות בעיני.

אופיר פינס-פז: אם אתה לא יכול להביא אותם לרעננה, הרצליה, באר-שבע ועפולה- אל תביא אותם.

אופיר פינס-פז: אין בכל מחיר.

אופיר פינס-פז: אתם חלק מהמדינה, ואתם מביאים אותם למקום שהוא לא המדינה.

אופיר פינס-פז: ברגע שעוברים את עניין ההתנחלויות, הימין והטירוף המוחלט, אתם הופכים את האנשים הללו להיות סניף של גוש אמונים במקסיקו, בונצואלה.

אופיר פינס-פז: אם ירדנו מהפסים?

אופיר פינס-פז: אני מכיר את הרב אביחיל 15 שנה, והוא בא אלי כשהייתי בסוכנות היהודית.

אופיר פינס-פז: ישנם שיגעונות אישיים שצריך להתמודד איתם.

אופיר פינס-פז: כשהשיגעון האישי הופך להיות שיגעון של מדינה צריך לעצור את זה, ואם לא תתחייבו שאתם מפסיקים להביא את האנשים האלו להתנחלויות אני אפעל בכל כוחי שהאנשים הללו לא יגיעו אליכם יותר.

אופיר פינס-פז: אני אלך לראש מנהל אוכלוסין, ולשר הפנים, ואני לא אאפשר לזה להמשך.

אופיר פינס-פז: עד שלא תתחייבו שהאנשים האלו לא מגיעים במטוס ממקסיקו לאלקנה.

אופיר פינס-פז: אם אחר כך יהיו עולים וירצו לגור באלקנה זה 100 אחוז מבחינתי.

צבי חואטה: We are not coming here to prove the Jewishness of Bnei-Menashe.

צבי חואטה: We have been in the Galut for so many years.

צבי חואטה: If you do not accept them as Beni-Menashe, who is going to determine who are the Bnei-Menashe people?

צבי חואטה: The Knesset is not going to determine who are Bnei-Menashe.

צבי חואטה: God forbid, if you do not accept them as Bnei-Menashe.

צבי חואטה: Even though we are quite different, our souls, our faces, our appearance, our faith, are the same as those of the Jews.

צבי חואטה: How many years have our forefathers suffered?

צבי חואטה: They taught us that we are the descendants of the lost 12 tribes of Bnei-Menashe.

צבי חואטה: Rabbi Avihail needn’t acknowledge our Jewishness - we ourselves are a proof of our Jewishness: our love for the state of Israel dates back 1,000 years.

צבי חואטה: We sent so many letters and no MP got them, but then, thank god, we found Amishav and now they are helping us.

צבי חואטה: If we are accepted as Jews even though we have no records, it will boost Israel’s economy, politics and security.

צבי חואטה: Merely 5000 people want to come here, that’s all, according to the plan of Amishav.

תרגום דבריו לעברית: איננו כאן כדי להוכיח כי בני מנשה הם יהודים.

תרגום דבריו לעברית: היינו בגלות שנים כה רבות.

תרגום דבריו לעברית: אם לא תכירו בהם כבני מנשה, מי יקבע מיהם בני מנשה?

תרגום דבריו לעברית: הכנסת לא תקבע מיהם בני מנשה.

תרגום דבריו לעברית: חס ושלום שלא תכירו בהם כבני מנשה.

תרגום דבריו לעברית: למרות שאנחנו שונים מכם, הנשמה שלנו, הפנים שלנו, המראה שלנו, האמונה שלנו היא כמו של היהודים.

תרגום דבריו לעברית: כמה שנים סבלו אבות אבותינו?

תרגום דבריו לעברית: הם חינכו אותנו שאנחנו הצאצאים של 12 השבטים האבודים של בני מנשה.

תרגום דבריו לעברית: הרב אביחיל לא צריך להכיר בנו כיהודים – אנחנו מוכיחים את עצמנו באהבתנו למדינת ישראל מזה 1000 שנה.

תרגום דבריו לעברית: שלחנו מכתבים רבים כל כך, אך אף חבר כנסת לא קיבל אותם.

תרגום דבריו לעברית: אבל, ברוך השם, מצאנו את עמישב וכעת הם עוזרים לנו.

תרגום דבריו לעברית: אם נוכר כיהודים, למרות שאין בידינו המסמכים להוכיח זאת, זה יתרום לכלכלה, לפוליטיקה ולביטחונה של מדינת ישראל.

תרגום דבריו לעברית: רק 5000 איש רוצים לבוא הנה, זה הכל, לפי התוכנית של עמישב.

קולט אביטל: אנחנו לא נקבל החלטות היום, אבל אני רוצה שנרשום לפנינו את מסקנות היום: הוועדה רואה בחומרה את הדרך להבאתם של בני מנשה, שנעשתה ללא החלטת ממשלה.

קולט אביטל: אנחנו נרצה לקבל ממשרד הפנים תזכיר מלא של המדיניות הנוכחית.

קולט אביטל: הוועדה רשמה לפניה כי הגיור של בני מנשה נעשה בסטנדרטים כפולים של מערכת הגיור בארץ.

מלכה סיאן: אני רוצה להבהיר שלפי פסיקת בג"ץ אדם שמגיע לכאן כתייר לא יכול להישאר כאן.

מלכה סיאן: חלק ב' של הפסיקה קובע שאדם שרוצה להתגייר צריך לחזור למקום מושבו ולהצהיר כי ברצונו להתגייר.

מלכה סיאן: טענתנו היא שאדם שרוצה להתגייר צריך להודיע על כך מראש, ולא להגיע כתייר ולהעמיד את מדינת ישראל בפני עובדה.

מלכה סיאן: אנשים אלו מובאים מראש בידיעה שהם רוצים להתגייר, ולכן זהו אינו סטנדרט כפול.

אופיר פינס-פז: אני מתנגד, משום שמהניסוח משתמע כאילו הגיור הוא בסטנדרט כפול, ולמעשה מדיניות משרד הפנים לגבי הגיור היא בסטנדרט כפול.

אופיר פינס-פז: אתמול פנה אלי אדם בכיר מאוד בשירות המדינה ושאל אם אוכל לעזור לו לגבי תיירת הנמצאת בתהליך גירוש וילדיה נשארים בארץ.

אופיר פינס-פז: אני התביישתי משום שהאדם הינו סמנכ"ל במשרד ממשלתי מאוד מכובד.

אופיר פינס-פז: זהו סטנדרט כפול.

הרב אליהו אביחיל: אני מצטער אבל אנחנו נמחה על כך, נאמר לעיתונות שכאן נעשה עוול.

הרב אליהו אביחיל: לא היה שום סטנדרט כפול בעניין זה, גם לא של משרד הפנים.

קולט אביטל: הנושא לא הסתיים, תודה רבה.